'ሚኒሰትር ጥዕና ታንዛንያ ብኮሮናቫይረስ ተለኺፋ' ሚኒሰትር ጥዕና ታንዛንያ ኡሚ ምዋሊሙ ብኮሮናቫይረስ ተለኺፋ ዝብል ዜና ኣብ ማሕበራዊ ሚድያ ብብዝሑ ሰብ ክቀባበለሉ ዝተራኣየ ዜና እዩ። እዚ'ውን እንተኾነ ውጽእ ሓሶት እዬኡ። እቲ ነዚ ዜና ዝሰርሐ ውልቀሰብ፡ እታ ሚኒስተር ኣብ ትዊተር ጽሒፋቶ ዝበሎ ብምስኣል (ስክሪን ሾት) እዩ ነቲ ዜና ኣብ ማሕበራዊ ሚድያ ለጢፍዎ። እቲ ብቋንቋ ስዋህሊ ዝተጸሓፈ ጽሑፍ " ኣጋጣሚ ኮይኑ ብኮሮናቫይረስ ተለኺፈ ኣለኹ፡ እንተኾነ ኣብ ቅድመ ግንባር ኮይነ ንሃገረይ ካብ ምግልጋል ኣይክዓግተንን'ዩ" ዝብል እዩ። እንተኾነ እዚ ጽሑፍ እዚ ኣብ ትዊተር ናይታ ሚኒሰትር ከም ዝተጻሓፈ ድኣ ይገለጽ'ምብር ኣብቲ ናይታ ሚኒሰትር ናይ ትዊትር ገጽ ከምዚ ዓይነት ጽሑፍ ኣይተጻሕፈን። ሚኒሰትር ኡሚ ምዋሊሙን ሚኒስትሪኣን'ውን እዚ ዜና እዚ ስኑዕ ምኳኑ ንቢቢሲ ከረጋግጹ ክኢሎም እዮም። 3.
